લંડન , 4 ઑગસ્ટઃ મહેન્દ્ર સિંહ ધોનીએ જેમ્સ એન્ડરસન વિરુદ્ધ લગાવેલા આરોપની બ્રીટિશ મીડિયાએ કડક શબ્દોમાં ટીકા કરી છે અને કહ્યું છેકે , ‘તેમાંથી અવસરવાદ ટપકે છે ' અને આ ઝડપી બોલરનું દોષમુક્ત હોવું ભારત માટે ‘અપમાનજનક ' છે . ન્યાયિક આયુક્ત ગોર્ડન લુઇસે એન્ડરસન અને રવિન્દ્ર જાડેજાને દોષ મુક્ત જાહેર કર્યા હતા . ડેલી ટેલીગ્રાફે તેના પર શીર્ષક આપ્યું છે , ‘ઇંગ્લેન્ડના જેમ્સ એન્ડરસન દોષમુક્ત થતા ભારતનું અપમાન . ' તેમાં લખવામાં આવ્યું છે , ‘જે નિષ્કર્ષ નિકળ્યું તે ભારત અને એ બન્ને વચ્ચે ટ્રેન્ટ બ્રિઝના ઝઘડા બાદ તપાસની જીદ કરનાર તેમના સુકાની મહેન્દ્ર સિંહ ધોનીનું અપમાન છે . ' સમાચારપત્રે લખ્યું છેકે , આ ભારતની જૂની ઘટનાઓના કારણે એન્ડરસન સાથે બદલો લેવાની રણનીતિ હતી . તેમાં લખવામાં આવ્યું છેકે , આ ક્રિકેટની પ્રમુખ શક્તિ માટે કઠોર નિર્ણય છે . ભારતીય ખેલાડીઓનું માનવું હતું કે , એન્ડરસનનો અશિષ્ટ અપશબ્દોનો ઉપયોગ અસ્વીકાર્ય ઠરશે અને તેની સ્વીકારોક્તિથી સંભવતઃ આ કેસ નબળો પડ્યો , જે બોલરને તેની ગત અશિષ્ટતા માટે ફંસાવવાની અવસરવાદિતા છે . એક અન્ય દૈનિક ડેઇલી મેઇલમાં પણ ભારતીય ટીમનો મજાક ઉડાડવામાં આવ્યો છે . તેમાં ડેવિડ લાયડે લખ્યું છેકે , એ કેટલો મોટો મજાક હતો . આ એ સ્થતિમાં નહોતો પહોંચવો જોઇતો , જ્યાં અદાલતના કોઇ ગંભીર મામલાની જેમ તેમાં વકીલ , બચાવપક્ષ અને સાક્ષી સામેલ હોય . આ ફ્રેડ કાર્નોના સર્કસ જેવું હતું . સમાચાર પત્ર ગાર્ડિયને ધોનીની ટીકા કરી હતી . તો ચાલો તસવીરો થકી જાણીએ એન્ડરસન અને જાડેજાના એ ટૂ ઝેડ વિવાદને .